Legal Document

Category: 3

Text:
58. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 22488 της 9/28 Ιαν. 1991 (ΦΕΚ Β΄ 30) (Διόρθ. σφαλμ. στο ΦΕΚ Β΄ 95/28-2-91) Στοιχεία αξιολόγησης επενδύσεων, βαθμολόγηση και τρόπος λειτουργίας-εφαρμογής των κριτηρίων υπαγωγής τουριστικών επενδύσεων, στις διατάξεις του Νόμ. 1892/90. Έχοντας υπόψη: 1.Τις διατάξεις του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» και ειδικότερα το άρθρ. 7 παρ. 3 του Νόμου αυτού. 2.Τις διατάξεις του Νόμ. 1558/85 (ΦΕΚ 137/26.7.85 τεύχος Α΄) «Κυβέρνηση και Κυβερνητικά Όργανα». 3.Τις διατάξεις της Υ.1201/5.10.90 απόφασης του Πρωθυπουργού και Υπουργού Εθνικής Οικονομίας «Καθορισμός αρμοδιοτήτων του Αναπληρωτή Υπουργού Εθν. Οικονομίας Ευθυμίου Χριστοδούλου» αποφασίζουμε: Κριτήρια βιωσιμότητας Άρθρ.1.-1.Για την εκτίμηση της βιωσιμότητας των υποβαλλομένων για υπαγωγή στις διατάξεις του Νόμ. 1892/90 επενδυτικών προγραμμάτων του τουριστικού τομέα, λαμβάνονται υπόψη, τα ακόλουθα κριτήρια: α.Τα χαρακτηριστικά του φορέα της επένδυσης. β.Οι προοπτικές κερδοφόρας δραστηριότητας της μονάδας που θα δημιουργηθεί ή της ήδη υφιστάμενης στο βαθμό που επηρεάζεται από την προτεινόμενη επένδυση. γ.Η οργάνωση της επιχείρησης. 2.Για την εφαρμογή των παραπάνω κριτηρίων εκτιμώνται ιδίως, τα ακόλουθα στοιχεία: α)Όσον αφορά τον φορέα: η εμπειρία του, η κλίμακα και τα αποτελέσματα των δραστηριοτήτων του στο παρελθόν, η φερεγγυότητα και η οικονομική του επιφάνεια ως προς την επάρκεια των ίδιων κεφαλαίων για την κάλυψη των συνολικών χρηματοδοτικών αναγκών της επιχείρησης (κάλυψη ίδιας συμμετοχής στην επένδυση και του αναγκαίου κεφαλαίου κίνησης). Για τις ήδη λειτουργούσες μονάδες εκτιμώνται επίσης τα οικονομικά τους αποτελέσματα στο πρόσφατο παρελθόν καθώς επίσης και η παρούσα οικονομική τους κατάσταση. Όσον αφορά τις προοπτικές κερδοφόρας δραστηριότητας της μονάδας λαμβάνονται υπόψη: Η εξέλιξη των αφίξεων, των διανυκτερεύσεων και η πραγματοποιηθείσα πληρότητα των τουριστικών μονάδων κατά την τελευταία 5ετία. Η δυναμικότητα της περιοχής σε κλίνες, η συγκοινωνιακή της κατάσταση και η σύνδεσή της με την υπόλοιπη χώρα, η γενικότερη υποδομή της και η δυναμικότητα εξασφάλισης ανθρώπινου δυναμικού. Επίσης λαμβάνονται υπόψη: τα τεχνικά χαρακτηριστικά και το χρηματοδοτικό σχήμα της επένδυσης, οι προβλέψεις εσόδων και οικονομικών αποτελεσμάτων, οι αριθμοδείκτες αποδοτικότητας της επένδυσης και γενικά η εκτίμηση όλων των τεχνικοοικονομικών στοιχείων και αναλύσεων που περιέχονται στην υποβαλλόμενη από τον επενδυτή τεχνικοοικονομική προμελέτη. «Ειδικά για τις επενδύσεις ολοκληρωμένης μορφής εκσυγχρονισμού ξενοδοχειακών μονάδων εξετάζεται : (i) η συνολική αναβάθμιση της σύνθεσης του προσωπικού με την πρόσληψη προσωπικού ανάλογων ειδικοτήτων για την εξασφάλιση καλύτερης αναλογίας εργαζομένων/κλίνες και (ii) η υλοποίηση προγραμμάτων συνεχούς εκπαίδευσης και κατάρτισης του προσωπικού της μονάδας». Το μέσα σε « » εδάφιο προστέθηκε με το άρθρ. 1 της με αριθ. 44140/8-16 Νοεμ. 1994 (ΦΕΚ Β΄ 853), αποφ. Υπουργού Εθνικής Οικονομίας. γ)Όσον αφορά την οργάνωση της επιχείρησης: εξετάζεται η δυνατότητα εύρυθμης και αποτελεσματικής λειτουργίας της, μέσω της προτεινόμενης οργανωτικής της δομής και της ποσοτικής και ποιοτικής στελέχωσής της. Κριτήρια υπαγωγής επενδύσεων Άρθρ.2.-1.Η υπαγωγή επενδύσεων στις διατάξεις του Νόμ. 1892/90 γίνεται με βάση τη βαθμολογία τους που προκύπτει από την εφαρμογή των ακολούθων τριών ομάδων κριτηρίων των τριών επομένων παραγράφων. 2.Α Ομάδα: βασικά κριτήρια υπαγωγής. α)Επίπεδο προσφερομένων υπηρεσιών. -Αφορά την τάξη των τουριστικών μονάδων σύμφωνα με την έγκριση του ΕΟΤ. -Για μονάδες ΑΑ ή πολυτελούς τάξης χορηγούνται 20 βαθμοί. -Για μονάδες Α τάξης χορηγούνται 15 βαθμοί. -Για μονάδες Β τάξης χορηγούνται 10 βαθμοί. -Για μονάδες Γ τάξης δεν χορηγούνται βαθμοί. β)Συμπληρωματική υποδομή τουριστικής μονάδας. Στις τουριστικές μονάδες που διαθέτουν ή συμπεριλαμβάνουν στην εξεταζόμενη επένδυση συνεδριακό κέντρο ή γήπεδο γκολφ, σύμφωνα με τις περιπτ. (ιστ) και (ιζ) του άρθρ. 1 του Νόμ. 1892/90 χορηγούνται 20 βαθμοί και στις τουριστικές μονάδες που διαθέτουν ή συμπεριλαμβάνουν στην εξεταζόμενη επένδυση λιμένα σκαφών αναψυχής (μαρίνα), σύμφωνα με την περίπτ. (ιε) του ιδίου ως άνω άρθρου, χορηγούνται 30 βαθμοί. γ)Εξυπηρέτηση ειδικών μορφών τουρισμού. (Αντί για τη σελ. 86,399(α) Σελ. 86,399(β) Τεύχος 1404 Σελ. 29 - 672 Κίνητρα Ιδιωτικών Επενδύσεων στην Περιφέρεια 13.Γ.β.58 Στις τουριστικές μονάδες που εξυπηρετούν θεραπευτικό ή αθλητικό ή χειμερινό τουρισμό, χορηγούνται 20 βαθμοί. Οι βαθμοί του κριτηρίου αυτού χορηγούνται μόνο στις περιπτώσεις που υφίστανται οι προδιαγραφές που καθορίζονται με την απόφαση της περίπτ. (β) της παρ. 8 του άρθρ. 9 του νόμ. 1892/90. Το κριτήριο αυτό εφαρμόζεται μετά την έκδοση της ως άνω κοινής Υπουργικής απόφασης. δ)Στις επενδύσεις μετατροπής οικιών ή κτιρίων που χαρακτηρίζονται διατηρητέα ή παραδοσιακά σε ξενοδοχειακές μονάδες ή ξενώνες, χορηγούνται μέχρι 20 βαθμοί ως εξής: -Για μονάδες ΑΑ ή πολυτελούς τάξης χορηγούνται 20 βαθμοί. -Για μονάδες Α τάξης χορηγούνται 15 βαθμοί. -Για μονάδες Β τάξης χορηγούνται 10 βαθμοί. -Για μονάδες Γ τάξης δεν χορηγούνται βαθμοί. ε)Έκταση Εκσυγχρονισμού. Στις περιπτώσεις επενδύσεων που περιλαμβάνουν και εκσυγχρονισμό της τουριστικής μονάδας, χορηγούνται μέχρι 20 βαθμοί προκειμένου για μονάδες ΑΑ ή πολυτελούς τάξης, μέχρι 15 βαθμοί προκειμένου για μονάδες Α τάξης και μέχρι 10 ή 5 βαθμοί, προκειμένου για μονάδες Β ή Γ τάξης αντίστοιχα. Η χορήγηση των κατά περίπτωση βαθμών είναι ανάλογη της έκτασης του προτεινόμενου εκσυγχρονισμού και της συμβολής του στην συνολική αναβάθμιση των παρεχομένων από την τουριστική μονάδα υπηρεσιών. Σε περίπτωση που με τον εκσυγχρονισμό επέρχεται και αναβάθμιση της τάξης της τουριστικής μονάδας (με την έγκριση του ΕΟΤ), χορηγούνται οι βαθμοί της τάξης στην οποία η τουριστική μονάδα πρόκειται να μεταπηδήσει. «στ. Στις επενδύσεις που πραγματοποιούνται στις ακόλουθες Ζώνες της Επικράτειας, όπως αυτές καθορίζονται στο παράρτημα Ι, παρέχονται μέχρι 10 βαθμοί ως εξής: 1.Στις Ζώνες Τουριστικής Ανάπτυξης και στις Λοιπές Περιοχές: από 6 έως 10 βαθμοί. 2.Στις Ζώνες Ποιοτικής αναβάθμισης: από 1 έως 5 βαθμοί. 3.Στις Ζώνες Ανάσχεσης: 0 βαθμοί. Για τον καθορισμό των βαθμών των ανωτέρω σημείων 1 και 2 λαμβάνεται υπόψη ο βαθμός τουριστικής ανάπτυξης της ευρύτερης περιοχής εγκατάστασης της τουριστικής μονάδος, η υπάρχουσα υποδομή, οι ειδικότερες ανάγκες της περιοχής σε μονάδες ανάλογης με την υποδομή και την υφιστάμενη ανάπτυξη κατηγορίας καθώς και οι δυνατότητες της για τουριστική αξιοποίηση». Η περίπτ. στ΄ προστέθηκε από την παρ. 1 του άρθρ. 1 της 26368/31 Ιαν.-12 Φεβρ. 1992 (ΦΕΚ Β΄ 86) απ. Υπ. Εθν. Οικ. Σελ. 86,400(β) Τεύχος 1404 Σελ. 30 3.Β. Ομάδα. Συμπληρωματικά κριτήρια. α)Στις επενδύσεις που πραγματοποιούνται, στις ακόλουθες Ζώνες της επικράτειας, όπως αυτές καθορίζονται στο παράρτημα Ι, παρέχονται μέχρι 10 βαθμοί ως εξής: 1.Στις Ζώνες Τουριστικής Ανάπτυξης και στις Λοιπές Περιοχές: από 6 έως 10 βαθμοί. 2.Στις Ζώνες Ελεγχόμενης Ανάπτυξης 6 βαθμοί. 3.Στις Ζώνες Ειδικού Καθεστώτος 6 βαθμοί. 4.Στις ουδέτερες Ζώνες 6 βαθμοί. 5.Ζώνες Ποιοτικής αναβάθμισης: Από 1 έως 5 βαθμοί. 6.Στις Ζώνες Ανάσχεσης: 0 βαθμοί). (Καταργήθηκε από την παρ. 2 του άρθρ. 1 της 26368/31 Ιαν.-12 Φεβρ. 1992, ΦΕΚ Β΄ 86, απ. Υπ. Εθν. Οικονομίας). β)Στις επενδύσεις μετατροπής οικιών ή κτιρίων που χαρακτηρίζονται διατηρητέα ή παραδοσιακά σε ξενοδοχειακές μονάδες ή ξενώνες, που πραγματοποιούνται μέσα στους αξιόλογους παραδοσιακούς οικισμούς που καθορίζονται με την κοινή απόφαση του τελευταίου εδαφίου της παρ. 2 του άρθρ. 9 του Νόμ. 1892/90, παρέχονται μέχρι 20 βαθμοί ως εξής: 1.Για ξενοδοχειακές μονάδες ή ξενώνες ΑΑ τάξης, 20 βαθμοί. 2.Για ξενοδοχειακές μονάδες ή ξενώνες Α τάξης 15 βαθμοί. 3.Για ξενοδοχειακές μονάδες ή ξενώνες Β ή Γ τάξης, 10 βαθμοί. Το κριτήριο αυτό εφαρμόζεται μετά την έκδοση της προβλεπόμενης στο τελευταίο εδάφιο της παρ. 2 του άρθρ. 9 του Νόμ. 1892/90 απόφασης. Στις επενδύσεις της περίπτωσης αυτής δεν παρέχονται οι βαθμοί που καθορίζονται στην προηγούμενη περίπτ. (α). 4.Γ.ΟΜΑΔΑ: Λοιπά Κριτήρια. α)Βαθμός Ιδίας Συμμετοχής στην επένδυση: Παρέχονται μέχρι 12 βαθμοί για την αυξημένη από 0 έως 70% συμμετοχή του φορέα στη συνολική δαπάνη της παραγωγικής επένδυσης, πέραν από την προβλεπόμενη από το Νόμο ελάχιστη κατά περίπτωση ιδία συμμετοχή. Ο υπολογισμός των βαθμών γίνεται με τον τύπο:  Ι.Σ.Ε.-ΙΣΠΝ     10 Βαθμοί= ------------- Χ ----- Χ 12        ΙΣΠΝ           7 ΙΣΕ = Ιδία συμμετοχή του φορέα, ΙΣΠΝ = Ιδία Συμμετοχή προβλεπόμενη από το Νόμο. - 673 13.Γ.β.58 Κίνητρα Ιδιωτικών Επενδύσεων στην Περιφέρεια β)Εξοικονόμηση Ενέργειας. Στις επενδύσεις που περιλαμβάνουν και έργα που αφορούν στην εξοικονόμηση ενέργειας, παρέχονται μέχρι 10 βαθμοί. Θα εκτιμάται η εγκατάσταση συστημάτων εξοικονόμησης ενέργειας. γ)Αποδοτικότητα ιδίων κεφαλαίων. Για μέση αποδοτικότητα μέχρι 30% των ιδίων κεφαλαίων της επιχείρησης που πραγματοποιεί την επένδυση (μέση αποδοτικότητα της πρώτης 5ετίας λειτουργίας της μονάδας, μετά την ολοκλήρωση της επένδυσης), παρέχονται μέχρι 12 βαθμοί. Αποδοτικότητα Ιδίων Κεφαλαίων = Καθαρά κέρδη/Ίδια Κεφάλαια. Καθαρά Κέρδη = Κέρδη Προ Φόρων. Ίδια Κεφάλαια = Μετοχικό ή Εταιρικό Κεφάλαιο + πάσης φύσεως αποθεματικά + διαφορές αναπροσαρμογών παγίων + υπόλοιπο κερδών εις νέον + επιχορηγήσεις Δημοσίου. Ο υπολογισμός των βαθμών του κριτηρίου αυτού γίνεται με τον τύπο:        10 Βαθμοί = Μέση αποδοτικότητα πρώτης 5ετίας Χ ---- Χ 12           3 Ο υπολογισμός της αποδοτικότητας ιδίων Κεφαλαίων βασίζεται στους πίνακες προβλέψεων της μελέτης βιωσιμότητας που εκπονείται από την υπηρεσία. «4Α.Δ΄ΟΜΑΔΑ: Πρόσθετα κριτήρια. α)Εκτίμηση της τεχνολογίας και της παραγωγικότητας της επένδυσης: Παρέχονται μέχρι 10 βαθμοί. Θα εκτιμάται η πληρότητα, το τεχνολογικό επίπεδο και η παραγωγικότητα των συστημάτων και γενικότερα του εξοπλισμού που προτείνεται με την επένδυση. β)Συμβολή στην απασχόληση:Παρέχονται μέχρι 10 βαθμοί. Το σύνολο των 10 βαθμών παρέχεται εφόσον με την επένδυση δημιουργούνται τουλάχιστον πενήντα (50) νέες θέσεις απασχόλησης. γ)Συμβολή στη μείωση της ρύπανσης του περιβάλλοντος: Στις επενδύσεις που περιλαμβάνουν και έργα που αφορούν στην προστασία του περιβάλλοντος, περιορισμό της ρύπανσης του εδάφους, υπεδάφους, υδάτων και ατμόσφαιρας και ανακύκλωση του ύδατος, παρέχονται μέχρι 10 βαθμοί. Το σύνολο των 10 βαθμών παρέχεται όταν στο επενδυτικό σχέδιο έχουν ενταχθεί όλα τα αναγκαία επενδυτικά έργα για την πλήρη προστασία του περιβάλλοντος από την λειτουργία της μονάδας. Το κριτήριο αυτό εφαρμόζεται τόσο για νεοϊδρυόμενες μονάδες όσο και για υφιστάμενες. Επενδυτικές δαπάνες που αναφέρονται σε έργα προστασίας περιβάλλοντος, η κατασκευή των οποίων είναι υποχρεωτική από την κείμενη νομοθεσία, δεν λαμβάνονται υπόψη για τη βαθμολόγηση του κριτηρίου αυτού. δ)Συμβολή στην ποιότητα ζωής:Στις επενδύσεις που περιλαμβάνουν και έργα που αφορούν στην αποκατάσταση του φυσικού περιβάλλοντος και γενικότερα συμβάλλουν στην αναβάθμιση της ποιότητας ζωής των πελατών και των εργαζομένων, παρέχονται μέχρι 10 βαθμοί. Έργα που αφορούν στην εφαρμογή του κριτηρίου (γ) πιο πάνω, δεν λαμβάνονται υπόψη για την βαθμολόγηση του παρόντος κριτηρίου. ε)Εκτίμηση των οικονομικών δυνατοτήτων του φορέα της επένδυσης για μελλοντική ανάπτυξη των επενδυτικών των πρωτοβουλιών: Παρέχονται μέχρι 10 βαθμοί: Θα εκτιμάται ο βαθμός-μέγεθος της οικονομικής επιφάνειας και των δυνατοτήτων του φορέα για πραγματοποίηση, εκτός από την εξεταζομένη, και περαιτέρω επενδυτικών πρωτοβουλιών προς ανάπτυξη της επιχειρηματικής του αυτής δραστηριότητας.» Η μέσα σε « » παρ. 4Α προστέθηκε με το άρθρ. 1 της με αριθ.53587/16-27 Μαΐου 1996 (ΦΕΚ Β΄408) αποφ. Υπουργού Εθνικής Οικονομίας . 5.Οι επενδύσεις κάθε εξαμήνου που έχουν κριθεί βιώσιμες, κατατάσσονται σύμφωνα με το σύνολο των βαθμών που συγκεντρώνουν από τα κριτήρια της παρ. 2 του παρόντος άρθρου, με πρόταξη εκείνων που συγκεντρώνουν την υψηλοτέρα βαθμολογία. Σε περίπτωση ισοβαθμίας προτάσσονται οι επενδύσεις που συγκεντρώνουν το μεγαλύτερο σύνολο βαθμών με βάση τα κριτήρια της παρ. 3 του παρόντος άρθρου. Αν και σύμφωνα με την παραπάνω κατάταξη προκύπτει ισοβαθμία, προτάσσονται οι επενδύσεις που συγκεντρώνουν το μεγαλύτερο σύνολο βαθμών με βάση τα κριτήρια της παρ. 4 του παρόντος άρθρου και σε περίπτωση νέας ισοβαθμίας προτάσσονται οι επενδύσεις που συγκεντρώνουν τη μεγαλύτερη βαθμολογία με βάση το (α) κριτήριο της ιδίας παραγράφου στη συνέχεια με βάση το (β) και τέλος το (γ) κριτήριο της παρ. 4.  «Αν, τέλος, σύμφωνα με την παραπάνω κατάταξη, προκύπτει περαιτέρω ισοβαθμία, προτάσσονται οι επενδύσεις που συγκεντρώνουν το μεγαλύτερο σύνολο βαθμών με βάση τα κριτήρια της παρ. 4Α του παρόντος. Σε περίπτωση και νέας ισοβαθμίας, προτάσσονται οι επενδύσεις που συγκεντρώνουν τη μεγαλύτερη βαθμολογία με βάση το (α) κριτήριο (Αντί για τη σελ. 86,401) Σελ. 86,401(α) Τεύχος 1404 Σελ. 31 - 674 Κίνητρα Ιδιωτικών Επενδύσεων στην Περιφέρεια 13.Γ.β.58  της ίδιας παραγράφου, στη συνέχεια το (β), κατόπιν το (γ), μετά το (δ) και τέλος το (ε) κριτήριο της παραγράφου 4Α». Το μέσα σε « » εδάφιο προστέθηκε με το άρθρ. 2 της με αριθ. 53587/16-27 Μαΐου 1996 (ΦΕΚ Β΄408) αποφ. Υπουργού Εθνικής Οικονομίας. Διαδικασία εξέτασης και γνωμοδότησης για την υπαγωγή των επενδύσεων Άρθρ.3.-1.Οι αιτήσεις υπαγωγής επενδύσεων στις διατάξεις του Νόμ. 1892/90 των τουριστικών επιχειρήσεων που υποβάλλονται κάθε εξάμηνο, εξετάζονται από την αρμόδια Γνωμοδοτική Επιτροπή ομαδοποιημένες, σε 2 στάδια ως εξής: α)Κατά το πρώτο στάδιο, από το σύνολο των επενδύσεων που έχουν υποβληθεί, η αρμόδια γνωμοδοτική Επιτροπή γνωμοδοτεί ύστερα από αιτιολογημένη εισήγηση της οικείας υπηρεσίας Ιδιωτικών Επενδύσεων, για την απόρριψη εκείνων που κρίνονται μη βιώσιμες, με βάση τα κριτήρια του άρθρ. 1 της παρούσας. β)Κατά το δεύτερο στάδιο εξέτασης, από τις επενδύσεις που κρίθηκαν βιώσιμες στο πρώτο στάδιο, η αρμόδια Γνωμοδοτική Επιτροπή γνωμοδοτεί για την υπαγωγή των προτασσομένων σύμφωνα με την παρ. 5 του άρθρ. 2 της παρούσας επενδύσεων, και μέχρι την κάλυψη του κατανεμηθέντος γι’ αυτές ποσού επιχορηγήσεων της απόφασης του δευτέρου εδαφίου της παρ. 8 του άρθρ. 6 του Νόμ. 1892/90. «Για την κατάταξη από την αρμόδια Γνωμοδοτική Επιτροπή των Επενδύσεων σύμφωνα με την παρ. 5 του άρθρ. 2, της παρούσας, με βάση τα κριτήρια των παρ. 2, 3 ,4 και 4Α του ιδίου άρθρου, υποβάλλεται συνολική εισήγηση της οικείας υπηρεσίας Ιδιωτικών Επενδύσεων για τον τουριστικό τομέα, στην οποία επισυνάπτονται οι εξατομικευμένες εισηγήσεις βιωσιμότητας των επενδυτικών σχεδίων.» Το μέσα σε «» τελευταίο εδάφιο αντικαταστάθηκε ως άνω από το άρθρ. 3 της με αριθ. 53587/16-27 Μαΐου 1996 (ΦΕΚ Β΄408) αποφ. Υπουργού Εθνικής Οικονομίας. 2.Η αρμόδια Γνωμοδοτική Επιτροπή έχει την ευχέρεια, μετά από συνεννόηση με την οικεία υπηρεσία Ιδιωτικών Επενδύσεων να ενοποιεί τα δύο στάδια εξέτασης της προηγούμενης παραγράφου σε μία ενιαία διαδικασία εξέτασης κατά την οποία η Επιτροπή, μετά το διαχωρισμό των επενδύσεων που κρίνονται μη βιώσιμες γνωμοδοτεί για την υπαγωγή των λοιπών επενδύσεων σύμφωνα με τη (β) περίπτωση της προηγουμένης παραγράφου. Σελ. 86,402(α) Τεύχος 1404 Σελ. 32 3.Οι διαδικασίες εξέτασης και γνωμοδότησης των προηγουμένων παραγράφων μπορούν να εξαντλούνται σε περισσότερες της μιας συνεχόμενες συνεδριάσεις. Στις περιπτώσεις αυτές εκδίδεται ενιαίο πρακτικό για το σύνολο των συνεχομένων αυτών συνεδριάσεων . Άρθρ.4.-1.Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Ακολουθεί Παράρτημα).